CELEX: 32018R0521
Language: da
Date: 2018-03-28 00:00:00
Title: Kommissionens gennemførelsesforordning (EU) 2018/521 af 28. marts 2018 om ændring af forordning (EF) nr. 1296/2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal

3.4.2018   
            
            
               DA
            
            
               Den Europæiske Unions Tidende
            
            
               L 87/12
            
         KOMMISSIONENS GENNEMFØRELSESFORORDNING (EU) 2018/521
   af 28. marts 2018
   om ændring af forordning (EF) nr. 1296/2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra c), og
   ud fra følgende betragtninger:
   
               (1)
            
            
               Kommissionens forordning (EF) nr. 1296/2008 (2) fastsætter gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal.
            
         
               (2)
            
            
               En fast nedsættelse kan i henhold til artikel 6 i forordning (EF) nr. 1296/2008 anvendes på den importtold, som er fastsat i overensstemmelse med Kommissionens forordning (EU) nr. 642/2010 (3). En sådan nedsættelse af importtolden for sorghum, som importeres til Spanien fra tredjelande, blev fastsat ved Kommissionens delegerede forordning (EU) 2018/94 (4). Denne nedsættelse finder anvendelse på den resterende mængde sorghum, der må importeres til Spanien inden for rammerne af det toldkontingent, som blev åbnet den 1. januar 2017.
            
         
               (3)
            
            
               For at kunne indrømmes denne nedsættelse er den omtalte mængde sorghum underlagt særlige bestemmelser. Navnlig i artikel 12, stk. 1, litra a), i forordning (EF) nr. 1296/2008 fastslås det, at hvis Kommissionen har vedtaget en fast nedsættelse, svarer licensernes gyldighedsperiode til den periode, som er anført i artikel 6 i Kommissionens forordning (EF) nr. 1342/2003 (5). Det relevante litra i sidstnævnte bestemmelse udgik imidlertid ved Kommissionens delegerede forordning (EU) 2016/1237 (6), der sammen med Kommissionens gennemførelsesforordning (EU) 2016/1239 (7) fastsætter bestemmelser for anvendelse af ordningen med import- og eksportlicenser for landbrugsprodukter i overensstemmelse med forordning (EU) nr. 1308/2013. Det er derfor hensigtsmæssigt at genindføre en regel vedrørende licensernes gyldighedsperiode med henblik på forordning (EF) nr. 1296/2008. Af hensyn til klarheden bør reglen indarbejdes direkte i forordning (EF) nr. 1296/2008.
            
         
               (4)
            
            
               Forordning (EF) nr. 1296/2008 bør derfor ændres.
            
         
               (5)
            
            
               Af hensyn til retssikkerheden bør det præciseres, at reglen vedrørende gyldighedsperioden finder anvendelse på alle de licenser, som udstedes i henhold til delegeret forordning (EU) 2018/94. Denne forordning bør derfor gælde med tilbagevirkende kraft fra datoen for ikrafttrædelsen af delegeret forordning (EU) 2018/94.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 12, stk. 1, i forordning (EF) nr. 1296/2008 affattes således:
   
      »1.   Licenser er gyldige i følgende periode:
      
                  a)
               
               
                  perioden fra udstedelsesdatoen og indtil udgangen af den anden måned efter den måned, hvori licensen blev udstedt, hvis Kommissionen har vedtaget en fast nedsættelse
               
            
                  b)
               
               
                  den periode, som er angivet i forordningen om åbning af licitationen over nedsættelsen, for så vidt angår licenser, der udstedes som led i en licitation over nedsættelse af tolden.«
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 26. januar 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. marts 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (EUT L 340 af 19.12.2008, s. 57).
   
      (3)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).
   
      (4)  Kommissionens delegerede forordning (EU) 2018/94 af 16. november 2017 om fastsættelse af en fast nedsættelse af importtolden for sorghum, som importeres til Spanien fra tredjelande (EUT L 17 af 23.1.2018, s. 7).
   
      (5)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).
   
      (6)  Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).
   
      (7)  Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44).